4 9 6 ALBERTI COGNOMINE MAGNI 
melius discernentia sonos qui fiunt per auditum: propter 
quod terrestria melancholica quasi lucis expertia interioris, 
non bene iudicant de intentionibus quae in sensibilibus ac¬ 
cipiuntur. Alia autem de quibus diximus opposito modo 
se habent ad ista: et ideo melius iudicant. Et cum soni et 
voces sint signa affectuum in animalibus sonantibus et sicut 
signa rerum, ea animalia quae lucidiores habent aestima¬ 
tiones, iudicant tam de rebus quam de voluntatibus so¬ 
nantium per auditum. Quae autem minus bene aestimant, 
non iudicant de rebus, sed de sonantibus tantum et con- 
4 fuse. Similiter autem multum considerandum est in me¬ 
moriis animalium. Et homini quidem huiusmodi potentiam 
secundum quatuor videmus inesse virtutes, quarum prima 
est secundum tenere bene formas in sensu acceptas. Et 
alia est secundum bene tenere iutentiones ex sensibilibus 
per aestimationem elicitas. Et tertia est secundum bene 
redire per recordationem ad sensibilia accepta. Et quarta 
est secundum bene redire ad intentiones ex sensibilibus 
elicitas. Et quodcumque animalium memoriam secundum 
omnia [quae*)] bene participat, si cum hoc participat 
disciplinabiliter auditum, et est bonae aestimationis, illud 
bene est disciplinabile. Et quodcunque male haec omnia 
participat, illud non est disciplinabile. Et quodcunque 
quaedam horum bene, quaedam autem male participat: 
aut si omnia quidem, sed non secundum omnes potentias 
omnium haec participat, erit mediocriter quidem disci¬ 
plinabile. Quatuor autem quae diximus de memoria, ad 
duas vires in communi reducuntur: quia duo prima fiunt 
sicco et frigido in temperante**): alia autem duo fiunt ca¬ 
lido et humido temperatis: et ideo dicuntur esse recorda¬ 
tionis potius, quam memoriae. De his autem diximus in 
*) [quae]] Videtur delendum , aut excidit verbum diximus vel simile. 
**) Veneta sieco frigido temperate. Scribendum videtur sicco et frigido tem 
peratis. 
